    “Òkè Ìrònu jìnà púpọ̀, bí ènìyàn bá  bá tilẹ̀ dé Igbó Elégbèje tán, Olúwarẹ̀ níláti rìn jìnà dáadáa kí ó tó le dé ìlú náà. Ó súnmọ́ òde ọ̀run ju òkè Láńgbòdó lọ nítorí ọjọ́ mẹ́sàn-án ni àwọn ará ibẹ́ máa ń ná ọjà pẹ̀lú àwọn ará òde ọ̀run. Odò kan báyìí ni ó pín ibẹ̀ níyà pẹ̀lú ọ̀run, gbangba sì nì àwọn ti ń gbé ibẹ̀ máa ń wo ohun tí àwọn ará ọ̀run bá ń ṣe. Bí ènìyàn ba ń tọ odó náà lọ sí apá òkè, nígbà tí olúwarẹ̀ yóò bá fi rìn tó wákàtí mẹ́ta yóò kan odi ńlá kan tí ó dúró gẹ́gẹ́ bí ààlà láàrin ayé òun ọ̀run. Etí ìbẹ̀ ni ilé Ikú wà, ilé Ikú kò jìnà sí ilé Àrùn ti ń ṣe ìyàwó rẹ̀, bẹ́ẹ̀ nì etí ibẹ̀ náà ni ilé ọkùnrin kan tí orúkọ rẹ̀ ń jẹ́ Bàbá-onírungbọ̀n- yẹ́úkẹ́ ẹni tí ń gbé ibi gegele òkúta.
    “Oke Ironu jina pupo, bi eniyan ba  ba tile de Igbo Elegbeje tan, Oluware nilati rin jina daadaa ki o to le de ilu naa. O sunmo ode orun ju oke Langbodo lo nitori ojo mesan-an ni awon ara ibe maa n na oja pelu awon ara ode orun. Odo kan bayii ni o pin ibe niya pelu orun, gbangba si ni awon ti n gbe ibe maa n wo ohun ti awon ara orun ba n se. Bi eniyan ba n to odo naa lo si apa oke, nigba ti oluware yoo ba fi rin to wakati meta yoo kan odi nla kan ti o duro gege bi aala laarin aye oun orun. Eti ibe ni ile Iku wa, ile Iku ko jina si ile Arun ti n se iyawo re, bee ni eti ibe naa ni ile okunrin kan ti oruko re n je Baba-onirungbon- yeuke eni ti n gbe ibi gegele okuta.